На основу члана 9, 11a и 12 Одлуке о подстицају развоја талентованих ученика и студената (''Службени лист Града Ниша'', број 49/2005, 49/2006 и 83/12-друга одлука), Јавног позива за стипендирање талентованих ученика и студената у 2020. години, број 321-4/2020-12 од 14.01.2020. године и пристиглих пријава, Комисија за подстицај развоја талентованих ученика и студената, на седници одржаној 28.4.2020.године, донела је

 **ОДЛУКУ**

 **I**  **ОДБАЦУЈУ СЕ** пријаве застипендирање кандидата који су исте поднели по Јавном позиву за стипендирање талентованих ученика и студената у 2020. години број 321-4/2020-12 од 14.01.2020. године и то:

1. **Бојичић Петар Јован**, студент шесте године Медицинског факултета у Нишу
2. **Мирковић Бојан Марко**, студент треће године Грађевинско-архитектонског факултета у Нишу

 као НЕБЛАГОВРЕМЕНЕ.

 **II ПОУКА О ПРАВНОМ СРЕДСТВУ:** Именовани из става I који није задовољан овом Одлуком може поднети жалбу Градском већу Града Ниша, преко Градске управе Града Ниша-Секретаријата за образовање, Ул. Вожда Карађорђа бр. 16, у року од 8 дана од дана њеног објављивања на сајту Града Ниша, огласној табли Градске управе Града Ниша-Секретаријата за образовање и огласној табли органа и служби Града Ниша, закључно са 12.05.2020. године.

**О б р а з л о ж е њ е**

Одлуком о подстицају развоја талентованих ученика и студената утврђен је начин подстицаја и стимулисања рада и развоја талентованих ученика и студената у циљу постизања натпросечних резултата у области образовања, науке, културе, уметности и спорта.

 Чланом 9. ове одлуке прописана је, поред осталог, надлежност Комисије за подстицај развоја талентованих ученика и студената да утврди додатне критеријуме за доделу стипендија и распише Јавни позив за доделу стипендија из буџета Града. Чланом 11а Одлуке прописани су општи критеријуми за остваривање права на стипендију Града Ниша, а чланом 12. да Комисија доноси одлуку о избору кандидата који остварују право на доделу стипендија по утврђеним мерилима и критеријумима.

 Поступајући по наведеним одредбама Одлуке о подстицају развоја талентованих ученика и студената, Комисија је донела Одлуку о расписивању Јавног позива за стипендирање талентованих ученика и студената у 2020. години, број 321-3/2020-12 од 14.01.2020. године, Одлуку о утврђивању додатних критеријума за стипендирање талентованих ученика и студената у 2020. години, број 321-2/2020-12 oд 14.01.2020. године и утврдила текст Јавног позива, број 321-4/2020-12 од 14.01.2020. године, објављеног на званичном сајту Града Ниша и огласним таблама Секретаријата за образовање, ул. Вожда Карађорђа бр. 16 и огласној табли органа и служби Града Ниша, ул. Николе Пашића бр. 24 ,Ниш,дана 28.01.2020. године. Наведеним Јавним позивом је прописано да се пријаве подносе најкасније до 12.02.2020.године.

 Комисија је извршила увид у приспеле пријаве и утврдила да је кандидат Бојичић Петра Јован пријаву поднео 14.02.2020.године, 2 дана након истека рока, а кандидат Мирковић Бојан Марко пријаву поднео 18.02.2020.године, 6 дана након истека рока.

 На основу наведеног, одлучено je као у диспозитиву.

 Председник Комисије

Број: 4395-4/2020-12

У Нишу 28.4.2020. године \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **Маријан Мишић с.р.**